1.4  Шоттар жүйесі және екі жақты жазу

Кәсіпорынды басқару мақсатында жүргізіліп жатқан  шаруашылық әрекеттері жөнінде ақпараттарды біліп отыру қажет. Осы мақсатта шаруашылық құралдарының жағдайы ғана емес, сонымен қатар олардың қозғалысы жөнінде де білу керек. Мұндай ақпараттар баланс көмегімен алынбайды, өйткені ол болып өткен шаруашылық әрекетінің нәтижесінде қалыптасқан шаруашылық құралдарының жағдайын білдіреді.  Мұның көмегімен шаруашылық әрекеттері, шаруашылық құралдары және олардың құрылу көздерінің қозғалысы жөнінде мәліметтер алуға болмайды.
Сәйкесінше, шаруашылық құралдарының және олардың құрылу көздерінің құрамындағы өзгерістер, кәсіпорында жүргізіліп жатқан шаруашылық әрекеттері жөнінде мәліметтер алуға көмектесетін қандай да тәсілдер қажет.  Бухгалтерлік есептің мұндай тәсілі шоттар болып табылады.  Олар шаруашылық құралдары мен олардың құрылу көздерінің құрамындағы өзгерістерді ағымдағы есепке алуға арналған.
Бухгалтерлік шоттар – кәсіпорын мүлкінің және олардың құрылу көздерінің құрамында болып жататын өзгерістерді ағымда есепке алу үшін арналған шоттар.
Өзгерістер екі түрлі болады: көбею және азаю. Сондықтан шоттар шаруашылық құралдары мен олардың құрылу көздерінің құрамындағы көбеюі және азаюы жеке есепке алуға болатындай етіп құралған. Сыртқы түрі бойынша шот екі бөліктен тұратын кесте бейнелі: 
    				         ШОТ
	дебет				        кредит








Шоттың сол жағы «дебет», ал оң жағы «кредит» деп аталады. Олар латын сөздерінен шыққан  «debet» - берешек, «kredit» - сену деген сөздерінен шыққан. 
	Шоттарды активтің, міндеттемелердің және капиталдың, сонымен қатар табыстар мен шығындардың әрбір түріне ашады. Сондықтан шоттар активтік және пассивтік болып екіге бөлінеді.
Активтік шоттарға баланстың активінде көрсетілетін баптары жатады, олар әр түрлі құндылықтардың көбеюін немесе азаюын көрсетеді және шаруашылық құралдарының құрамы мен орналасуы бойынша есепке алуға арналған.
Активті шоттың құрылысы
 ДЕБЕТ					КРЕДИТ

    Айдың басындағы қалдық


	+  Көбею					-- Азаю

Айлық айналым			Айлық айналым
қорытындысы			қорытындысы

Айдың соңындағы қалдық






Пассивтік шоттарға баланстың пассивінде көрсетілетін қаржыландыру қорларын есептеуге арналған баптар жатады. Пассивтік шоттар шаруашылық құралдарының құрылу көздерін олардың мақсаттық бағыты бойынша есепке алуға арналған.

                          Пассивті  шоттың құрылысы

 ДЕБЕТ					КРЕДИТ

    Айдың басындағы қалдық


   -- Азаю				      +  Көбею					

          Айлық айналым			Айлық айналым
қорытындысы			          қорытындысы


Айдың соңындағы қалдық




Ай бойында әрбір шотта дебеті мен кредиті бойынша көптеген әрекеттер жазылуы мүмкін.  Ай соңында әрбір шотта  жиындары саналады. 
Белгілі бір мерзімдегі шаруашылық құралдары мен олардың құрылу көздерінің жағдайы жөніндегі шоттардағы мәліметтер қалдық немесе сальдо (итальянша есеп айырысу, қалдық деген мағынаны білдіреді) деп аталады.
Ай бойы жүргізілген әрекеттердің жазуларының жиынтық сомасы айналым деп аталады. 
Шоттың дебеті бойынша есепке алынған айналым дебеттік, ал кредиті бойынша есепке алынған айналым кредиттік деп аталады.
Активтің шоттары бойынша ай соңындағы қалдықты анықтау үшін бастапқы қалдыққа дебеттік айналымды қосып, кредиттік айналымды алып тастау керек және алынған қалдықты шоттың дебеті бойынша жазамыз:

Қ  =  Қ   +  Д     -    К                                    (1)

Қ	-	ай соңындағы қалдық;
Қ	-	бастапқы қалдық;
Д	-	дебеттік айналым;
К	-	кредиттік айналым.
Пассивтік шоттар бойынша ай соңындағы қалдығын анықтау үшін бастапқы қалдыққа кредиттік айналымды қосып, дебеттік айналымды алып тастау қажет, алынған қалдықты шоттың кредиті бойынша жазу керек:

Қ  =  Қ   +  К     -    Д                                     (2)

Қ	-	ай соңындағы қалдық;
Қ	-	бастапқы қалдық;
К	-	кредиттік айналым.
Д	-	дебеттік айналым;
1-мысал.1010  «Касса» шоты. Бұл шот баланста активтік шот. Оның ай басындағы көрсетілген ақша қаражаты кассада қанша ақша бар екендігін көрсетеді. Баланста көрсетілгендей 300 теңге ақша бар делік. Яғни, «Касса» шотында ай басындағы қалдық дебет жағында 300 теңге болады.
1-әрекет бойынша кәсіпорын кассасына сатылған тауардың 2500 теңге мөлшеріндегі сомасы кірістелді делік.
2-әрекет бойынша кассаға есеп шоттан 4200 теңге сомасы алынды.
3-әрекет бойынша жұмысшыларға кассадан 2600 теңге сомасында төлемақылары берілді.
Ал енді осы шаруашылық әрекеттерді «Касса» шотына көрсетіп бейнелесек, онда төмендегідей көрініс болады:


«Касса шоты
 ДЕБЕТ					КРЕДИТ

    	Айдың басындағы қалдық 300

1)сатылған тауардың ақшасы	    3)төлемақыға берілген	
				2500	              ақша			2600
2)есеп шоттан алынған ақша
				4200				
Айлық айналым			Айлық айналым
қорытындысы     6700		қорытындысы    2600

Айдың соңындағы 
қалдық        4400								



2-мысал.   3310  «Жабдықтаушылармен есеп айырысу» шоты. Бұл шот баланста пассивтік. Онда көрсетілген ақша қаражаты кәсіпорынның ай басында сатып алған тауарлар үшін қанша берешек екендігін көрсетеді. Баланста көрсетілгендей ай басындағы қалдық кредит жағында 12000 теңге болады.   
1-әрекет бойынша жабдықтаушылардан 5600 теңге сомасында материалдар келіп түсті;
2-әрекет бойынша кәсіпорын алған тауары үшін банкідегі есеп шоттан 7800 теңге мөлшерінде жабдықтаушылармен есеп айырысты;
3-әрекет бойынша кәсіпорын келіп түскен материалдар үшін банк несиесі  бойынша 6500 теңге сомасында жабдықтаушыларға ақша қаражаты төленді.
Ал енді осы шаруашылық әрекеттерді «Жабдықтаушылармен есеп айырысу» шотына көрсетіп бейнелесек, онда төмендегідей көрініс болады:
   Әрбір шаруашылық әрекеті өзінің объективті сипатына қарай шаруашылық құралдары мен олардың құрылу көздерінің құрамында екі түрлі өзгерістер тударады. Әрбір шаруашылық әрекеті бухгалтерлік есептің шоттарында екі рет: бір шоттың дебеті және екінші шоттың кредиті бойынша көрсетіледі, яғни бір әрекеттің нәтижесінде болған өзгерістерді өзара байланысты екі бухгалтерлік шотқа тіркейді. Демек, екіжақты жазу әдісінің қажеттілігі ұйымның мүлкін баланстық топтау әдісінен туындайды. Екіжақты жазу әдісінің үлкен қадағалаушылық мәні бар, өйткені сол бір ғана шаруашылық әрекеті бірдей сомамен екі рет көрсетіледі. Сондықтан осы әрекет бойынша сома айырмашылығы болса, жіберілген қателік пен оған жауапкер де анықталады.
«Жабдықтаушылармен есеп айырысу» шоты
 ДЕБЕТ					КРЕДИТ

    Айдың басындағы қалдық
			12000

2) 7800			              1) 5600     	
3) 6500
         Айлық айналым			Айлық айналым
қорытындысы     14300		қорытындысы 5600

 Айдың соңындағы   қалдық  3300 






Екіжақты жазу -  шаруашылық әрекеттерді бір мезгілде бірдей сомада екі шотта көрсету, яғни әрбір шаруашылық әрекеті екі рет тең сомамен бір шоттың дебетінде және басқа шоттың кредитінде жазылады.
Екі жақты жазу әдісімен шоттар корреспонденциясы және бухгалтерлік жазбалар сияқты ұғымдары тығыз байланысты. 
Шоттар корреспонденциясы – бұл екі жақты жазу әдісі кезінде туындайтын шоттар арасындағы өзара тығыз байланыстылық, мысалы «Кассадағы ақшалар» және «Есеп айырысу шотындағы ақшалар», немесе «Жұмысшылармен төлемақы бойынша есеп айырысу» және «Кассадағы ақшалар», немесе «Шикізат пен материалдар» мен ««Алынуға тиісті шоттар»» және т.б.
Корреспонденция әрбір жазбада корреспонденцияланатын шоттарды жазу жолымен түсіндіріледі. Әрекетті шоттың дебетіне жазу кезінде онымен кредиті бойынша корреспонденцияланатын шоттың аты белгіленеді. Керісінше, әрекетті шоттың кредитіне жазу кезінде онымен дебеті бойынша корреспонденцияланатын шоттың аты көрсетіледі. 
Шаруашылық әрекеттерінің бір шоттың дебеті бойынша және басқа шотпен кредиті бойынша өзара тығыз байланыстылығын шоттар корреспонденциясы деп атаймыз.
Қатысатын шоттар санына қарай шоттар корреспонденциясы қарапайым (жай) және күрделі болып бөлінеді. 

Мысалы. Кәсіпорын кассасына есеп шоттан 7800 теңге ақша келіп түсті дейік. Екіжақты жазу әдісімен жазғанда, ол төмендегідей болады:

Дебет «Касса» шоты	
								7800 теңге		
Кредит «Есеп шот» шоты

Бухгалтерлік жазба – бұл тіркеуге жататын шаруашылық әрекетінің сомасына дебеті мен кредиті бойынша бір уақытта жазба жасалатын кездегі шоттар корреспонденцияларын ресімдеу.
Жинақтау шоттары дегеніміз шаруашылық құралдары мен олардың құрылу көздері, шаруашылық әрекеттерін жеке элементтерге бөлмей жалпылама көрсетуге арналған және тек ақшалай өлшемде ғана көрсетілетін шоттар.
Осындай шоттармен жүргізілетін есеп жинақтау есебі деп аталады.
Жинақтау есебінің ерекшелігі – ол тек ақшалай бірлікпен жүргізіледі және кәсіпорында бар материалдық құндылықтардың сомасы қандай, берешектің сомасы қандай екендігін көрсетеді.
Жалпылама мәліметтерді жинақтау шоттарының көмегімен, ал нақтыларын талдау шоттарының көмегімен алуға болады.
Жинақтау шоттары  ақшалай өлшем бірлігімен көрсетілген экономикалық ұқсас топтары бойынша шаруашылық құралдары, міндеттемелері мен шаруашылық әрекеттері туралы жинақталған мәліметтерді береді. «Талдау» атауы «синтез» сөзінен шыққан, біріктіру, жеке бөліктерді (элементтерді) бір бүтінге қосу деген мағынаны білдіреді.
Кәсіпорынды басқару және қаржы-шаруашылық қызметіне басшылық ету үшін, бәсекелес кәсіпорындармен есеп айырысуды ұйымдастыру, нарықтық экономикада алатын орнын бағалу үшін материалдарды жеткізушілердің әрқайсысы бойынша, әрбір сатып алушы бойынша толық деректер болу керек. Яғни, кәсіпорынның шаруашылық қызметінің барлық жақтарына тек ақшалай түрде, сондай-ақ заттай түрде де сипаттама беретін нақты, жеке мәліметтер талап етіледі. Сондықтан жинақтау шоттарды экономикалық жағынан топтастыруды дамыту үшін талдау шоттары ашылады.
Кәсіпорынның шаруашылық құралдарының және олардың құрылу көздерінің жекелеген түрлерінің құрамдас бөліктерін есепке алуға арналған шоттар талдау шоттары деп аталады. Ал осы шоттардың көмегімен жүргізілетін есеп талдау есебі деп аталады.
Талдау шоттарында есеп тек ақшалай өлшеуіштермен ғана емес, сонымен қатар заттай және еңбек өлшеуіштерімен де жүргізіледі. Бұл шоттардағы жазулар неғұрлым толық болады. Оларды әрекеттердің қысқаша мазмұны, құжаттың нөмірі және жедел басқаруға қажетті бірқатар басқа деректер келтіріледі.
«Аналитикалық» сөзі «анализ-талдау», яғни жалпыны құрамдас бөліктерге (элементтерге) бөлу, ажырату деген мағынаны білдіреді. Мысалы, «Тауарлар» шоты бойынша тек қана тауарлардың жалпы санын ғана емес, сонымен қатар тауардың әрбір түрінің бар болуын және орналасуын білуіміз керек, ал «Жабдықтаушылармен есеп айырысу» шоты бойынша тек қана жалпы қарызды ғана емес, сонымен қатар әрбір жабдықтаушы бойынша жеке-жеке қарызымызды білу керек.
Талдау шоттары екі түрге бөлінеді: 
- сандық-сомалық
-   сомалық
Сандық-сомалық талдау шоттары материалдық құндылықтар шотын дамыту үшін материалдардың әрбір түрін ажырата отырып ашылады, өйткені оларды тек қана ақшалай түрде ғана емес, сонымен қатар заттай түрде де есептеуіміз керек.
 Олардың формалары келесідей:

«Материалдар» шоты

	КІРІС
	ШЫҒЫС

	Әрекет нөмірі
	Саны 
(кг)
	Бағасы 
(теңге)
	Сомасы
(теңге)
	Әрекет нөмірі
	Саны 
(кг)
	Бағасы 
(теңге)
	Сомасы
(теңге)

	Қалдық  
	100
	500
	50 000
	
	
	
	

	1
	70
	500
	35 000

	2
3
	50
80
	500
500
	25 000
40 000

	Айналым 
	70
	500
	35 000
	Айналым 
	130
	500
	65 000

	Қалдық 
	40
	500
	20 000
	
	
	
	



Және материалдарың басқа да түрлері бойынша осындай кестелер толтырылады.
Есеп айырысу жүргізілетін жинақтау шоттарының мазмұнын бөлшектеу үшін сомалық талдау шоттары жүргізіледі. Олардың формасы жинақтау шоттарының формасына ұқсас. Мысалы, «Есеп беруге тиісті тұлғалармен есеп айырысу» үшін әрбір есеп беруге тиісті тұлғаға жеке шоттар ашылады.
Мысалы, «Есеп беруге тиісті тұлғалармен есеп айырысу» шоты бойынша 2002 жылдың 1 шілдесіне 30900 теңге есепте тұр делік. Ол қойма меңгерушісі Орынтаев Қ.О. – 7300 теңге, агент Мұқажанова Т.Қ. – 12600 теңге және инженер Қасенов А.А.- 11000 теңге сомалары қарыздарынан тұрады.

Ол сызба түрінде былай көрсетіледі:

«Есеп беруге тиісті тұлғалармен есеп айырысу» шотының жалпы шоты


                 1.07 қалдық 
                                   30900







«Есеп беруге тиісті тұлғалармен есеп айырысу» шотының жеке шоттары
	
              Орынтаев Қ.О. 
                    шоты


1.07 қалдық
       7300


	
     Мұқажанова Т.Қ.
               шоты


1.07 қалдық
12600
	
            Қасенов А.А. 
                шоты


1.07 қалдық
        11000






Талдау шотының қарапайым ғана құрылуы әрқашан қажетті көрсеткіштерді алуға мүмкіндік бере бермейді.  Кейбір жинақтау шоттары бірнеше талдау шоттары топтарынан тұрады. 
Бухгалтерлік есепте, жалпы бухгалтерлік шоттар құрамында: жинақтау және талдау шоттарымен қоса, екінші кезектегі шоттар немесе жинақтау және талдау шоттарының арасында жүретін субшоттар қолданылады.
Субшоттар арқылы қосымша жинақтау шоттары ашылып, талдау шоттарының көмегімен есептелетін мәліметтер қорытындыланып бір жүйеге келтіріледі. 
Талдау шоттарының  бірінші топтары (жинақтау шоттарынан кейін) субшоттар деп аталады. Субшот жинақтау және талдау шоттары арасындағы аралық звено болып саналады. Олардың әрбіреуі бірнеше талдау шоттарын біріктіреді, бірақ өздері, өз кезегінде, бір жинақтау шотымен біріктіріледі. Кейде субшоттарды екінші кезектегі шоттар деп атайды, ол кезде жинақтау шоттары бірінші кезектегі шоттар деп аталынса, онда талдау шоттарын үшінші кезектегі шоттар деп атауымызға болады.
Осы орайда «Субшоттар не үшін керек?» деген сауал тууы мүмкін. Бұл сұраққа жауап беру үшін мына төмендегі мысалды қарастыруымыз керек. 
Осы субшоттар жүйесі барлық кәсіпорындар үшін халық шаруашылығының қай саласында болмасын, бірдей етіп бекітіледі және кәсіпорын жұмысының көрсеткіштерін бір жүйеге келтіріп қорытындылауға мүмкіндік береді.

Бақылау сұрақтары:
1) Бухгалтерлік шоттардың құрылымы мен мазмұны. 
2) Активтік және пассивтік шоттар. 
3) Шоттардың ашылуы. Дебеттік және кредиттік айналым. 
4) Шоттардың түрлері. 
5) Екі жақты жазу жүйесі. 
6) Типтік шоттар жоспары, оның құрылымы.
7) Айналым ведомосы, оның мәні және құрастырылуы. 

